ddrg/super_eurlex huggingface dataset:
Comunitatea completează acțiunea statelor membre în vederea reducerii efectelor nocive ale drogurilor asupra sănătății, inclusiv prin informare și prevenire. (articolul 152 din tratat)

Obiective Să furnizeze Comunității și statelor membre informații faptice, obiective, fiabile și comparabile la nivel european privind fenomenul drogurilor și al toxicomaniei și consecințele acestora. Observatorul se concentrează asupra următoarelor domenii prioritare: 1. supravegherea situației fenomenului drogurilor și urmărirea noilor tendințe, în special a celor care implică policonsumul de droguri; 2. urmărirea soluțiilor și furnizarea de informații privind cele mai bune practici; 3. evaluarea riscului de noi substanțe psihoactive și menținerea unui sistem de informare rapidă; 4. dezvoltarea de mijloace și instrumente care să servească statelor membre în monitorizarea și evaluarea politicilor naționale, iar Comisiei, în monitorizarea și evaluarea politicilor Uniunii Europene.

Sarcini — să colecteze și să analizeze date; — să îmbunătățească metodologia de comparare a datelor; — să difuzeze date; — să coopereze cu organisme și organizații europene și internaționale și cu țări terțe; — să identifice noile evoluții și tendințele în schimbare.

1. Consiliul de administrație Compus din câte un reprezentant din fiecare stat membru, doi reprezentanți ai Comisiei și doi experți independenți desemnați de către Parlamentul European. Acesta adoptă programul de lucru, raportul anual general și bugetul. 2. Directorul Numit de consiliul de administrație, la propunerea Comisiei. 3. Comitetul științific Prezintă avize. Este compus din cel mult cincisprezece oameni de știință de renume, numiți pe baza excelenței lor în domeniul științei de consiliul de administrație, în urma publicării unei invitații de manifestare a interesului. De asemenea, consiliul de administrație poate extinde comitetul științific, desemnând un grup de experți responsabili cu evaluarea riscurilor asociate noilor substanțe psihoactive. 4. Auditul extern Curtea de Conturi. 5. Autoritatea responsabilă de descărcarea de gestiune Parlamentul European, la recomandarea Consiliului.

Bugetul definitiv 14,4 milioane de euro (13,1 milioane de euro). Subvenție comunitară 93 % (92 %). Număr de posturi prevăzute în schema de personal: 82 (77) Posturi ocupate: 73 (68) + 25 (23) de alte posturi (agenți auxiliari, agenți contractuali și interimari) Total personal: 98 (91) responsabil de sarcini: operaționale: 60 (53,5) administrative și de sprijin informatic: 29 (30) mixte: 9 (7,5)
Comunitatea pune în aplicare o politică de formare profesională care sprijină și completează acțiunile statelor membre în ceea ce privește conținutul și organizarea formării profesionale. Acțiunea Comunității urmărește: — să faciliteze adaptarea la transformările industriale, în special prin formarea și reconversia profesională; — să îmbunătățească formarea profesională inițială și formarea continuă pentru a facilita inserția și reinserția profesională pe piața forței de muncă; — să faciliteze accesul la formarea profesională și să favorizeze mobilitatea formatorilor și a persoanelor care urmează un program de formare și, în special, a tinerilor; — să stimuleze cooperarea în domeniul formării dintre instituțiile de învățământ sau de formare profesională și între-prinderi; — să dezvolte schimbul de informații și de experiență privind problemele comune sistemelor de formare ale statelor membre. (din articolul 150 din tratat)

Misiunea centrului În calitate de centru de referință al Uniunii Europene în domeniul formării și al educației profesionale, Cedefop oferă factorilor de decizie din domeniul politic, cercetătorilor și profesioniștilor informații menite să promoveze o mai bună înțelegere a tendințelor curente, permițându-le astfel luarea unor decizii mai bine fundamentate în vederea unor acțiuni viitoare. Cedefop sprijină Comisia Europeană în promovarea și în dezvoltarea formării și a educației profesionale la nivel comunitar.

Sarcini — Să alcătuiască o documentație selectivă și să realizeze analize de date. — Să contribuie la dezvoltarea și la coordonarea activității de cercetare. — Să utilizeze și să difuzeze informațiile relevante. — Să încurajeze și să sprijine o abordare concertată a problemelor referitoare la dezvoltarea formării profesionale. — Să asigure un cadru de dezbateri la dispoziția unui public larg și diversificat.

1. Consiliul de conducere Compus din: Pentru fiecare stat membru: — un membru care reprezintă guvernul; — un membru care reprezintă organizațiile angajatorilor; — un membru care reprezintă organizațiile lucrătorilor și trei membri care reprezintă Comisia Europeană. 2. Biroul Compus din: Președintele și cei trei vicepreședinți ai Consiliului de conducere (câte unul din fiecare grup); un coordonator per grup; și un reprezentant al Comisiei. 3. Directorul Numit de către Comisie dintr-o listă de candidați înaintată de Consiliul de conducere; este responsabil de administrarea centrului și pune în aplicare deciziile Consiliului de conducere și ale Biroului. 4. Controlul intern Serviciul de Audit Intern al Comisiei. 5. Auditul extern Curtea de Conturi. 6. Autoritatea responsabilă de descărcarea de gestiune Parlamentul, la recomandarea Consiliului.

Buget: 17,4 milioane de euro (17,6 milioane de euro) Contribuție comunitară: 96 % (95 %) Situația personalului la 31 decembrie 2007: Numărul de posturi prevăzut în schema de personal: 97 (95) Posturi ocupate: 89 (81) Alte posturi: agenți contractuali, experți naționali detașați. Total personal: 128 (123) responsabil de sarcini: operaționale: 89 (84) administrative: 39 (34) mixte: 0 (5)
Apropierea legislațiilor Tratatul privind Uniunea Europeană, în special articolul 30 alineatul (1) și articolul 34 alineatul (2).

Obiective Scopul colegiului este de a contribui la formarea înalților responsabili de poliție ai statelor membre prin optimizarea cooperării dintre diversele componente ale colegiului. Acesta susține și dezvoltă o abordare europeană a principalelor probleme cu care se confruntă statele membre în combaterea criminalității, în prevenirea infracțiunilor și în menținerea legii și ordinii și a siguranței publice, în special în ceea ce privește dimensiunile transfrontaliere ale acestor probleme.

Sarcini — Să sporească cunoașterea sistemelor și a structurilor naționale de poliție ale altor state membre și să extindă cooperarea transfrontalieră în domeniul poliției în interiorul Uniunii Europene. — Să îmbunătățească cunoașterea instrumentelor internaționale și ale Uniunii, în special în următoarele sectoare: (a) instituțiile Uniunii Europene, funcționarea și rolul acestora, precum și mecanismele decizionale și instrumentele juridice ale Uniunii Europene, în special în ceea ce privește implicațiile acestora pentru cooperarea în domeniul aplicării legii; (b) obiectivele, structura și funcționarea Europol, precum și modalitățile de maximizare a cooperării dintre Europol și serviciile competente de aplicare a legii din statele membre în combaterea criminalității organizate; (c) obiectivele, structura și funcționarea Eurojust. — Să asigure cursuri de formare corespunzătoare cu privire la respectarea garanțiilor democratice, în special cu referire la drepturile de apărare.

1. Consiliul de administrație Este constituit din: — Câte o delegație din fiecare stat membru. Fiecare delegație are dreptul la un vot. Reprezentanții Comisiei Europene, ai Secretariatului general al Consiliului Uniunii Europene și ai Europol sunt invitați să asiste la întruniri ca observatori fără drept de vot. 2. Directorul Gestionează activitatea colegiului și este numit și demis din funcție de consiliul de administrație. 3. Auditul extern Curtea de Conturi. 4. Auditul intern Serviciul de Audit Intern al Comisiei. 5. Autoritatea responsabilă de descărcarea de gestiune Parlamentul, la recomandarea Consiliului.

Resurse umane La începutul exercițiului 2008, colegiul avea un efectiv de 22 de agenți și 2 experți naționali detașați. Buget Colegiul a dispus de următorul buget pentru a-și desfășura activitățile: Buget total 8 700 000 de euro, alocările aferente diverselor titluri bugetare fiind după cum urmează: TITLUL 1 Cheltuieli cu persoanele care lucrează în cadrul colegiului 3 237 500 de euro TITLUL 2 Imobile, echipamente și cheltuieli diverse 493 500 de euro TITLUL 3 Cheltuieli operaționale 4 969 000 de euro
Comunitatea completează acțiunea statelor membre în vederea reducerii efectelor nocive ale drogurilor asupra sănătății, inclusiv prin informare și prevenire. (articolul 152 din tratat)

Obiective Să furnizeze Comunității și statelor membre informații faptice, obiective, fiabile și comparabile la nivel european privind fenomenul drogurilor și al toxicomaniei și consecințele acestora. Observatorul se concentrează asupra următoarelor domenii prioritare: 1. Supravegherea situației fenomenului drogurilor și urmărirea noilor tendințe, în special a celor care implică policonsumul de droguri. 2. Urmărirea soluțiilor și furnizarea de informații privind cele mai bune practici. 3. Evaluarea riscului de noi substanțe psihoactive și menținerea unui sistem de informare rapidă. 4. Dezvoltarea unor mijloace și instrumente care să servească statelor membre în supravegherea și evaluarea politicilor naționale și Comisiei în supravegherea și evaluarea politicilor Uniunii Europene.

Sarcini — Să colecteze și să analizeze date. — Să îmbunătățească metodologia de comparare a datelor. — Să difuzeze date. — Să coopereze cu organisme și organizații europene și internaționale și cu țări terțe. — Să identifice noile evoluții și tendințele în schimbare.

1. Consiliul de administrație Compus din câte un reprezentant din fiecare stat membru, doi reprezentanți ai Comisiei și doi experți independenți desemnați de către Parlamentul European. Consiliul de administrație adoptă programul de lucru, raportul anual general și bugetul. 2. Directorul Numit de Consiliul de administrație, la propunerea Comisiei. 3. Comitetul științific Prezintă avize. Este compus din cel mult cincisprezece oameni de știință de renume, numiți pe baza excelenței lor în domenii științifice de către Consiliul de administrație, în urma publicării unei invitații de manifestare a interesului. De asemenea, Consiliul de administrație poate extinde Comitetul științific, desemnând un grup de experți responsabili cu evaluarea riscurilor asociate noilor substanțe psihoactive. 4. Auditul extern Curtea de Conturi. 5. Autoritatea responsabilă de descărcarea de gestiune Parlamentul, la recomandarea Consiliului.

Buget 15,1 milioane de euro (14,4 milioane de euro). Subvenție comunitară 93 % (93 %). Situația personalului la 31 decembrie 2008 Număr de posturi prevăzute în schema de personal: 82 (82) Posturi ocupate: 78 (73) + 26 (25) de alte posturi (agenți auxiliari, agenți contractuali și interimari) Total personal: 104 (98) Responsabil de sarcini: operaționale: 62 (60) administrative și de sprijin informatic: 32 (29) mixte: 10 (9)
Politica de mediu Politica Comunității în domeniul mediului urmărește un nivel de protecție ridicat, ținând seama de diversitatea situațiilor din diferitele regiuni ale Comunității. Aceasta se bazează pe principiile precauției și acțiunii preventive, pe principiul remedierii, cu prioritate la sursă, a daunelor provocate mediului și pe principiul „poluatorul plătește”. (...) În elaborarea politicii sale, (...), Comunitatea ține seama de datele științifice și tehnice disponibile (...). (articolul 174 din tratat)

Obiective — Să instituie o rețea europeană de informare și observare pentru mediu care să furnizeze Comunității și statelor membre informații obiective, fiabile și comparabile la nivel european care să le permită: (a) să ia măsurile necesare pentru a proteja mediul; (b) să evalueze rezultatele acestor măsuri; (c) să se asigure că publicul este informat în mod corespunzător cu privire la starea mediului.

Sarcini — Să furnizeze Comunității și statelor membre informațiile obiective necesare pentru stabilirea cadrului și punerea în aplicare a unor politici de mediu corecte și eficiente. — Să înregistreze, să colaționeze și să evalueze datele privind starea mediului și să elaboreze rapoarte privind calitatea și presiunile asupra mediului pe teritoriul Comunității. — Să contribuie la asigurarea faptului că datele privind mediul la nivel european sunt comparabile și, în cazul în care este necesar, să încurajeze prin mijloace corespunzătoare o mai bună armonizare a metodelor de măsurare. — Să promoveze includerea informațiilor europene privind mediul în programele internaționale. — Să publice din cinci în cinci ani un raport privind starea, evoluția și perspectivele mediului. — Să stimuleze elaborarea tehnicilor de prognoză meteorologică, schimbul de informații cu privire la tehnologiile pentru a preveni și reduce daunele cauzate mediului, metodele de evaluare a costurilor daunelor aduse mediului și a costurilor politicilor de prevenire, de protecție și de restaurare a mediului.

1. Consiliul de administrație Este compus din: — un reprezentant al fiecărui stat membru; — doi reprezentanți ai Comisiei; — două personalități științifice desemnate de Parlamentul European. Sarcini — Să adopte programul de lucru și să se asigure de execuția acestuia. 2. Directorul executiv Numit de consiliul de administrație pe baza unei propuneri din partea Comisiei. 3. Comitetul științific Format din persoane cu o calificare specifică în domeniul mediului. 4. Auditul extern Format din persoane cu o calificare specifică în domeniul mediului. 5. Autoritatea responsabilă de descărcarea de gestiune Parlamentul, la recomandarea Consiliului.

Buget 37,1 milioane de euro (35,1 milioane de euro) Subvenție comunitară 85 % (82 %). Situația personalului la 31 decembrie 2008 Numărul de posturi prevăzute în schema de personal: 123 (116) Posturi ocupate: 116 (111) plus 51 (55) de alte posturi (agenți contractuali și experți naționali detașați). Total personal: 123 (116), responsabil de sarcini: — operaționale: 80 (73) — administrative: 42 (42) — mixte: 1 (1).
Comunitatea pune în aplicare o politică de formare profesională care sprijină și completează acțiunile statelor membre în ceea ce privește conținutul și organizarea formării profesionale. Acțiunea Comunității urmărește: — Să faciliteze adaptarea la transformările industriale, în special prin formarea și reconversia profesională. — Să îmbunătățească formarea profesională inițială și formarea continuă pentru a facilita inserția și reinserția profesională pe piața forței de muncă. — Să faciliteze accesul la formarea profesională și să favorizeze mobilitatea formatorilor și a persoanelor care urmează un program de formare și, în special, a tinerilor. — Să stimuleze cooperarea în domeniul formării dintre instituțiile de învățământ sau de formare profesională și întreprinderi. — Să dezvolte schimbul de informații și de experiență privind problemele comune sistemelor de formare ale statelor membre. (din articolul 150 din tratat)

Misiunea centrului În calitate de centru de referință al Uniunii Europene în domeniul formării și al educației profesionale, centrul oferă factorilor de decizie din domeniul politic, cercetătorilor și profesioniștilor informații menite să promoveze o mai bună înțelegere a tendințelor curente, permițându-le astfel luarea unor decizii mai bine fundamentate în vederea unor acțiuni viitoare. Centrul sprijină Comisia Europeană în promovarea și în dezvoltarea formării și a educației profesionale la nivel comunitar.

Sarcini — Să alcătuiască o documentație selectivă și să realizeze analize de date. — Să contribuie la dezvoltarea și la coordonarea activității de cercetare. — Să utilizeze și să difuzeze informațiile relevante. — Să încurajeze și să sprijine o abordare concertată a problemelor referitoare la dezvoltarea formării profesionale. — Să asigure un cadru de dezbateri la dispoziția unui public larg și diversificat.

1. Consiliul de conducere Compus din: Pentru fiecare stat membru: — un membru care reprezintă guvernul; — un membru care reprezintă organizațiile angajatorilor; — un membru care reprezintă organizațiile lucrătorilor și trei membri care reprezintă Comisia Europeană. 2. Biroul Compus din: Președintele și cei trei vicepreședinți ai Consiliului de conducere (câte unul din fiecare grup); un coordonator per grup; și un reprezentant al Comisiei. 3. Directorul Numit de către Comisie dintr-o listă de candidați înaintată de Consiliul de conducere; este responsabil de administrarea centrului și pune în aplicare deciziile Consiliului de conducere și ale Biroului. 4. Controlul intern Serviciul de Audit Intern al Comisiei. 5. Auditul extern Curtea de Conturi. 6. Autoritatea responsabilă de descărcarea de gestiune Parlamentul, la recomandarea Consiliului.

Buget 18,38 milioane de euro (17,40 milioane de euro) Contribuție comunitară: 93 % (96 %) Situația personalului la 31 decembrie 2008 Număr de posturi prevăzut în schema de personal: 99 (97) Posturi ocupate: 97 (89) Alte posturi: agenți contractuali, experți naționali detașați. Total personal: 128 (128) responsabil de sarcini operaționale: 87 responsabil de sarcini administrative: 41 (în 2007: sarcini operaționale: 89 sarcini administrative: 39)
Comunitatea desfășoară, în cadrul competențelor sale, acțiuni de cooperare economică, financiară și tehnică cu țări terțe. Aceste acțiuni sunt complementare celor întreprinse de statele membre și coerente cu politica de dezvoltare a Comunității. (articolul 181a)

Obiective Să acorde asistență comunitară: (i) pentru reconstrucție și pentru întoarcerea refugiaților și a persoanelor strămutate; (ii) pentru a promova buna administrare, consolidarea instituțiilor și statul de drept; (iii) pentru a sprijini dezvoltarea economiei de piață, investițiile în infrastructura fizică esențială și măsurile de protecție a mediului; (iv) pentru a sprijini dezvoltarea socială și pentru a consolida societatea civilă.

Domeniu de aplicare Agenția coordonează principalele programe de asistență din Kosovo, Muntenegru și Serbia, precum și din Fosta Republică Iugoslavă a Macedoniei. Printre beneficiari se pot număra state, organisme administrate de Organizația Națiunilor Unite, organisme federative regionale și locale, organisme publice și semipublice, parteneri sociali, organizații de sprijinire a mediului de afaceri, cooperative, societăți mutuale, organizații de caritate, fundații și ONG-uri.

Sarcini — Să informeze Comisia cu privire la nevoile prioritare. — Să elaboreze programe pentru reconstrucție și pentru întoarcerea refugiaților și a persoanelor strămutate. — Să întreprindă toate măsurile necesare pentru punerea în aplicare a asistenței comunitare.

1. Consiliul director Este compus dintr-un reprezentant al fiecărui stat membru, doi reprezentanți ai Comisiei și un observator de la Banca Europeană de Investiții. 2. Directorul Numit de către Consiliul director, la propunerea Comisiei. Centre operaționale la Belgrad, Pristina, Podgorica și Skopje, dotate cu un grad înalt de autonomie de administrare. 3. Auditul extern Curtea de Conturi. 4. Autoritatea responsabilă de descărcarea de gestiune Parlamentul, la recomandarea Consiliului.

Buget 236,5 milioane de euro (250,2 milioane de euro) Situația personalului la 31 decembrie 2008 93 (108) de posturi de agenți temporari prevăzute în schema de personal, dintre care ocupate: 61 (83) Alte posturi: Agenți locali: 158 (165) de posturi, dintre care 32 (154) au fost ocupate. Agenți contractuali: 28 (29) de posturi, dintre care 19 (27) au fost ocupate. Total personal: 112 (264) Responsabil de sarcini operaționale: 59 (163) sarcini administrative: 53 (101)
—

Orientări științifice elaborate: Guidance for the introduction of HPV vaccines in EU countries („Orientări vizând introducerea vaccinurilor anti-HPV în statele UE”), Guidance on priority risk groups for influenza vaccination („Orientări privind grupurile de risc prioritare pentru vaccinarea contra gripei”).
Apropierea legislațiilor 1. Uniunea instituie o cooperare polițienească care implică toate autoritățile competente din statele membre, inclusiv serviciile de poliție, serviciile vamale și alte servicii specializate de aplicare a legii, în domeniul prevenirii sau al depistării și al cercetării infracțiunilor. 2. În înțelesul punctului 1, Parlamentul European și Consiliul, hotărând în conformitate cu procedura legislativă ordinară, pot stabili măsuri referitoare la: […] (b) sprijinirea formării profesionale a personalului, precum și cooperarea privind schimbul de personal, echipamentele și cercetarea criminalistică; (articolul 87 TFUE)

Obiective Scopul colegiului este de a contribui la formarea înalților responsabili de poliție ai statelor membre prin optimizarea cooperării dintre diversele componente ale acestuia. Acesta susține și dezvoltă o abordare europeană a principalelor probleme cu care se confruntă statele membre în combaterea criminalității, în prevenirea infracțiunilor și în menținerea legii și ordinii și a siguranței publice, în special în ceea ce privește dimensiunile transfrontaliere ale acestor probleme.

Sarcini — Să sporească cunoașterea sistemelor și a structurilor naționale de poliție ale altor state membre și să extindă cooperarea transfrontalieră în domeniul poliției în interiorul Uniunii Europene. — Să îmbunătățească cunoașterea instrumentelor internaționale și ale Uniunii Europene, în special în următoarele sectoare: (a) instituțiile Uniunii Europene, funcționarea și rolul acestora, precum și mecanismele decizionale și instrumentele juridice ale Uniunii Europene, în special în ceea ce privește implicațiile acestora pentru cooperarea în domeniul aplicării legii; (b) obiectivele, structura și funcționarea Europol, precum și modalitățile de maximizare a cooperării dintre Europol și serviciile competente de aplicare a legii din statele membre în combaterea criminalității organizate; (c) obiectivele, structura și funcționarea Eurojust. — Să asigure cursuri de formare corespunzătoare cu privire la respectarea garanțiilor democratice, în special cu referire la drepturile la apărare.

1 – Consiliul de administrație Componență: — câte o delegație din fiecare stat membru. Fiecare delegație are dreptul la un vot. Reprezentanții Comisiei Europene, ai Secretariatului general al Consiliului Uniunii Europene și ai Europol sunt invitați să asiste la întruniri ca observatori fără drept de vot. 2 – Directorul Gestionează activitatea colegiului și este numit și demis din funcție de Consiliul de administrație. 3 – Auditul extern Curtea de Conturi. 4 – Auditul intern Serviciul de Audit Intern al Comisiei. 5 – Autoritatea responsabilă de descărcarea de gestiune Parlamentul, la recomandarea Consiliului.

Buget 8,8 milioane euro Personal La începutul exercițiului 2009, colegiul avea un efectiv de 26 de agenți și 2 experți naționali detașați.
7.

Pentru a determina dacă BCE a instituit un cadru de administrare corespunzător, Curtea a luat în considerare toate documentele și procedurile principale referitoare la gestionarea proiectelor informatice. Principalul document utilizat pentru gestionarea proiectelor este intitulat Project Organisation and Control Procedures (POCP) (Procedurile de organizare și de control al proiectelor) (6). Pentru a aprecia caracterul corespunzător sau nu al cadrului de administrare pentru informatică, s-au luat în considerare, de asemenea, standarde și bune practici recunoscute pe plan internațional, cum ar fi Project Management Body of Knowledge (PMBOK (7), publicat de Project Management Institute (PMI), și Control Objectives for Information and related Technology (COBIT), publicat de IT Governance Institute.
21.

Este necesară, în special, continuarea activității de documentare a proceselor și a activităților de IT, precum și de identificare a riscurilor din domeniul IT. În plus, în 2009, întreprinderea comună nu a dezvoltat un plan privind continuitatea activității și nici o politică de protecție a datelor.